Efter at have tilmeldt mig TDC i TDC-butikken, Storcentret Aalborg, i håbet om at kunne nyde deres LTE netværk på min nyindkøbte Galaxy S4, fandt jeg hurtigt ud af, at dette teleselskab ikke var noget for mig. Det hele startede i butikken, hvor ekspedienten ikke kunne give mig datadeling på min medbragte ipad, så istedet fik jeg hele to numre tilknyttet ét abonnement. Så kunne jeg jo bare bruge dataen fra det andet simkort. Fint fint, det var lidt en halvdyr løsning, men nu var det jo sådan. Hvad jeg ikke vidste og hvad ekspedienten heller ikke fortalte mig, var at TDC fik mulighed for datadeling 14 dage efter mit køb af abonnementet. Jeg fik sågar en sms om det fra jer, men havde det været for meget at forlange af ekspedienten, at gøre mig opmærksom på dette inden købet??

Jeg skulle senere finde ud at regningerne hurtigt blev en tand højere end lovet i butikken. Pludseligt blev der lagt diverse momspligtige beløb til, som er sværre at gennemskue og efter af have modtaget faktura nr. 5, som lød på 833 kr, trak jeg håndbremsen.

Jeg ringer ind til TDCs kundeservice, som oplyser mig, at det skyldes restance åbninger af min mobil og ipad. Sagen er den, at min mobil og ipad aldrig har været lukket. Jeg har betalt en glemt regning, da jeg blev mindet om det per sms fra jer, men hverken min mobil eller ipad har nogensinde været lukket, af hvad jeg har lagt mærke til. Alligevel smider i 2 x 200 kr ekstra oven i regningen, som jeg nu kan sidde og stirre mig blind på.

Men hensyn til jeres kundeservice, må jeg desværre melde, at jeg er ualmindeligt skuffet. Da jeg ringer ind, kan jeres medarbejder (han mumlede desværre, så fangede ikke hans navn), først og fremmest ikke finde mig som kunde hos jer, da jeg af ren utilfredshed har skiftet over til Telmore i mellemtiden (deres restance åbninger koster iøvrigt kun 50.-). Jeg fortæller ham så, at jeg nu er Telmore kunde, men stadig har abonnement hos TDC frem til midt juli, hvorefter han forlader telefonen for at tale med, hvad jeg må gå ud fra, er en overordnet. Da han senere kommer tilbage kan han melde, at der intet er at stille op og at jeg bare kan betale min regning, på trods af at jeg prøvede at tale min sag om, at telefonen aldrig har været lukket og at jeg betalte min regning i tide. Blev der iøvrigt kvitteret med et ”Ellers andet?”- Næ nej.

Jeg kan bare ikke lade være, men at sidde med en rigtig dårlig smag i munden efter sådan en behandling. For mig virkede det desværre som om, at al interessse om at hjælpe mig, forsvandt da i fandt ud af, at jeg allerede havde skrottet jer til fordel for et bedre, billigere og mere pålideligt mobilselskab. TDCs ledelse burde virkelig se den røde tråd i disse anmeldelser og finde ud af, hvor kæden hopper af, for et så stort teleselskab som jer, burde virkelig fokusere mindst lige så meget, på at gøre de nuværende kunder tilfredse, som de gør på at få nye ind i butikken. 
Derudover burde i ændre jeres politik i forhold til at tilbyde nuværende kunder billigere abonnement løsninger. Jeg ved godt at i rent juridisk ikke kontakte os, jo mindre at i har kundes samtykke, men hvad forhindrer så jer, i at kime os ned med ”løsninger” og tilbud, som nødvendigvis ikke er billigere? Det har i jo efterhånden desværre fået et ry for. Jeg ved at mange andre teleselskaber gør det, af ren og skær service, men hos jer skal man ligefrem forlange det? 

I lever af godtroende kunder, som ikke er opmærksomme på deres nuværende abonnementer og regninger, og jeg vil aldrig anbefale jer til nogen i min vennekreds, hverken erhverv eller privat. Føj.